《和陶饮酒十首 其二》
明代·张诩

山居复何事，卧听松涛喧。先人有敝庐，亦在涧东偏。

高榜出层云，正对罗浮山。罗浮去虽远，神往复神还。

时逢采药人，箕踞松下言。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。